CELEX: 32016D1982
Language: hr
Date: 2016-11-08 00:00:00
Title: Provedbena odluka Vijeća (EU) 2016/1982 od 8. studenoga 2016. o izmjeni Odluke 2007/441/EZ kojom se Talijanskoj Republici odobrava primjena mjera odstupanja od članka 26. stavka 1. točke (a) i članka 168. Direktive 2006/112/EZ o zajedničkom sustavu poreza na dodanu vrijednost

12.11.2016   
            
            
               HR
            
            
               Službeni list Europske unije
            
            
               L 305/30
            
         PROVEDBENA ODLUKA VIJEĆA (EU) 2016/1982
   od 8. studenoga 2016.
   o izmjeni Odluke 2007/441/EZ kojom se Talijanskoj Republici odobrava primjena mjera odstupanja od članka 26. stavka 1. točke (a) i članka 168. Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395.,
   uzimajući u obzir prijedlog Europske komisije,
   budući da:
   
               (1)
            
            
               Odlukom Vijeća 2007/441/EZ (2) Italiji je odobreno da do 31. prosinca 2010. pravo na odbitak PDV-a obračunatog na troškove povezane s određenim motornim cestovnim vozilima koja se ne upotrebljavaju samo u poslovne svrhe ograniči na 40 %. Tom odlukom predviđa se i da se uporaba takvih vozila u privatne svrhe ne treba smatrati isporukom uz naknadu. Osim toga, određene kategorije vozila i troškova isključene su iz područja primjene navedene odluke.
            
         
               (2)
            
            
               Odluka 2007/441/EZ kasnije je izmijenjena Provedbenom odlukom Vijeća 2010/748/EU (3) i Provedbenom odlukom Vijeća 2013/679/EU (4) kojima se do 31. prosinca 2016. produljuje datum isteka tih mjera („mjere odstupanja”).
            
         
               (3)
            
            
               Pismom evidentiranim u Komisiji 31. ožujka 2016. Italija je zatražila odobrenje za produljenje mjera odstupanja.
            
         
               (4)
            
            
               U skladu s člankom 395. stavkom 2. drugim podstavkom Direktive 2006/112/EZ Komisija je pismom od 22. lipnja 2016. obavijestila ostale države članice o zahtjevu Italije. Pismom od 23. lipnja 2016. Komisija je obavijestila Italiju da ima sve informacije potrebne za razmatranje zahtjeva.
            
         
               (5)
            
            
               U skladu s člankom 6. Odluke 2007/441/EZ Italija je Komisiji podnijela izvješće o primjeni te odluke kojim je obuhvaćeno preispitivanje postotka ograničenja. Prema informacijama koje je dostavila Italija ograničenje prava na odbitak na 40 % i dalje odražava trenutačne okolnosti u pogledu omjera poslovne i neposlovne uporabe dotičnih vozila.
            
         
               (6)
            
            
               Italiji bi stoga trebalo odobriti nastavak primjene mjera odstupanja tijekom dodatnog ograničenog razdoblja, do 31. prosinca 2019.
            
         
               (7)
            
            
               Ako bi Italija zatražila dodatno produljenje za razdoblje nakon 2019., Komisiji bi najkasnije 1. travnja 2019. trebala podnijeti izvješće zajedno sa zahtjevom za produljenje.
            
         
               (8)
            
            
               Produljenje mjera odstupanja ne utječe na vlastita sredstva Unije koja proizlaze iz PDV-a.
            
         
               (9)
            
            
               Odluku 2007/441/EZ trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Članci 6. i 7. Odluke 2007/441/EZ zamjenjuju se sljedećim:
   
      „Članak 6.
      Svaki zahtjev za produljenje mjera predviđenih u ovoj Odluci podnosi se Komisiji do 1. travnja 2019.
      Svakom zahtjevu za produljenje tih mjera prilaže se izvješće kojim je obuhvaćeno preispitivanje postotka ograničenja koji se primjenjuje na pravo na odbitak PDV-a obračunatog na troškove povezane s motornim cestovnim vozilima koja se ne upotrebljavaju samo u poslovne svrhe.
      Članak 7.
      Ova Odluka prestaje važiti 31. prosinca 2019.”.
   
   Članak 2.
   Ova se Odluka primjenjuje od 1. siječnja 2017.
   Članak 3.
   Ova je Odluka upućena Talijanskoj Republici.
   
      Sastavljeno u Bruxellesu 8. studenoga 2016.
      
         
            Za Vijeće
         
         
            Predsjednik
         
         P. KAŽIMÍR
      
   
   
      (1)  SL L 347, 11.12.2006., str. 1.
   
   
      (2)  Odluka Vijeća 2007/441/EZ od 18. lipnja 2007. kojom se Talijanskoj Republici odobrava primjena mjera odstupanja od članka 26. stavka 1. točke (a) i članka 168. Direktive 2006/112/EZ o zajedničkom sustavu poreza na dodanu vrijednost (SL L 165, 27.6.2007., str. 33.).
   
      (3)  Provedbena odluka Vijeća 2010/748/EU od 29. studenoga 2010. o izmjeni Odluke 2007/441/EZ kojom se Talijanskoj Republici odobrava primjena mjera odstupanja od članka 26. stavka 1. točke (a) i članka 168. Direktive 2006/112/EZ o zajedničkom sustavu poreza na dodanu vrijednost (SL L 318, 4.12.2010., str. 45.).
   
      (4)  Provedbena odluka Vijeća 2013/679/EU od 15. studenoga 2013. o izmjeni Odluke 2007/441/EZ kojom se Talijanskoj Republici odobrava primjena mjera odstupanja od članka 26. stavka 1. točke (a) i članka 168. Direktive 2006/112/EZ o zajedničkom sustavu poreza na dodanu vrijednost (SL L 316, 27.11.2013., str. 37.).